You're Under Arrest

ialah tajuk untuk manga dan anime yang dicipta oleh Kosuke Fujishima, terkenal dengan siri popular selepasnya, Oh! My Goddess (juga dikenali sebagai Ah! My Goddess atau Aa! Megami-sama!).

 Plot 

Cerita ini mengisahkan pengembaraan Natsumi Tsujimoto dan Miyuki Kobayakawa, dua anggota wanita Jabatan Polis Bandaraya Tokyo yang bertugas dalam lingkungan Daerah Polis Bokuto yang fiksyen yang terletak di Sumida-ku, Tokyo. Siri ini banyak menumpu kepada interaksi antara watak-watak utama dan and watak-watak sampingan yang penuh sifat humor.

 Tema 
Hampir keseluruhan siri ini mencerminkan persahabatan utuh antara Miyuki dan Natsumi ketika menangani kehidupan peribadi mereka dengan tugas mereka sebagai anggota polis, dan beberapa episodnya digambarkan sebagai cerita "cebisan hidup". Siri ini juga mencerminkan sifat kemanusiaan para pegawai polis Balai Bokuto dalam tugas mereka dan kehidupan peribadi mereka sewaktu tidak bertugas.

 Watak 
 Watak utama 
 ialah watak utama siri animasi ini merupakan seorang yang berperwatakan peramah dan suka bersenang-lenang. Dia sering menunjukkan kekuatan luar biasanya. Natsumi amat meminati motosikal,dan berkebolehan melakukan aksi yang berisiko tinggi di atas motosikal. Natsumi kuat berselera dan minum arak, sehingga sering hadir di tempat kerja dengan kepala yang pening. Selain itu, dia juga kerap tidur lewat. Sungguhpun banyak sangat tabiat buruknya, dia merupakan pegawai polis yang berkemampuan dan menjalankan tugasnya dengan serius apabila diperlukan. Dia menyimpan sebuah mini-moped (basikal berenjin) berjenama Hondo Moto-Compo (JR-2) dalam kereta ronda Miyuki dan menggunakan moped itu jika perlu melalui kawasan sempit.
 ialah seorang anggota polis Bokuto dan rakan sekerja Natsumi. Sungguhpun tidak sekuat Natsumi dari segi fizikal, Miyuki lebih pintar dan bersopan santun. Miyuki sebagai seorang mekanik yang mahir juga sering melakukan modifikasi kenderaan bagi orang ramai dalam kawasan Bokuto, serta juga pakar dalam pengkomputeran. Miyuki juga seorang pemandu yang amat hebat dan berani, serta tidak mudah patah hati ketika dalam pengejaran. Dia juga menepati masa, lemah lembut dan tekun – tidak seperti Natsumi yang sering hadir lewat, berkasar dan pemalas. Kereta ronda mininya, sebuah Honda Today, merupakan versi yang banyak dimodifikasi untuk tujuan rondaan.

 Pegawai polis Bokuto 
 ialah pegawai rondaan bermotosikal yang amat mahir dalam menunggang motosikal sampaikan dia seakan-akan lebih sesuai menceburi bidang perlumbaan motosikal. Ken bersifat kuat, gagah dan tampan tetapi amat pemalu. Dia dan Miyuki banyak mempunyai perasaan terhadap satu sama lain, tetapi amat sukar meluahkan perasaan mereka. Dialah anak tunggal Daimaru Nakajima, pengurus kedai motosikal bernama ZAPPER, dan juga anak tiri seorang remaja bernama Sena Wakabayashi. Tidak banyak yang diketahui mengenai ibu tirinya, tetapi adalah diketahui bahawa bapanya menjadi duda sebelum bermulanya OVA dan siri musim pertamanya. Rakan setugasnya memanggilnya "Helang Putih" kerana kemahirannya sebagai pegawai bermotosikal yang mengejar pelbagai pesalah. Keluarganay berasal dari Wilayah Mie.

 Orang awam 
 ialah vigilante berkostum yang mengaku dirinya seorang adiwira. Strikeman menggunakan besbol dan benda-benda berkenaan untuk mengukum pesalah seperti pemandu mabuk, pelaku tidak senonoh, dan orang yang meletak kereta di kawasan larangan. Dia menarik perhatian Kawasan Bokuto dalam beberapa peristiwa, maka dia dikenali sebagai pengacau yang tidak siuman di mata awam. Dia kelihatan amat meminati Natsumi dan menganggapnya sebagai musuh dan pembantu dengan gelaran "Home Run Lady." Sehingga musim kedua, masih tidak diketahui identiti sebenar Strikeman.

 Fakta 
 Kedudukan yang didirikannya Balai Polis Bokuto mengikut cerita ini tidak wujud di Zon Sumida. Dalam realiti, Hospital Bokuto dibina di situ.

 Pautan luar 
 Official TBS You're Under Arrest! web site
 Official AnimEigo You're Under Arrest! web site 
 JDorama description of You're Under Arrest! Live Action
 Unofficial Fan Site
 YUA Yahoo Group Site
 2nd YUA Yahoo Group Site

Kategori:Anime